
I. 
Clădiri. 



Impulsul dat de Stefan-cel-Mare in atâtea direcţii ale vieţii bisericeşti da resultate 
si după dispariţia Domnului in 1504. E adevărat ca fiul lui, Bogdan, ocupat cu alte 
interese si alte ambiţii, nu se inseamna decât prin anume danii de odoare si cate 800 de 
zloţi, la Radauti, la Roman, la Putna si aiurea, danii pentru care, ca si Ştefan in vremea sa, 
el cere slujba in viata si după moarte in Dumineca a treia de după Paşti, poate ziua 
naşterii sale, arătând anume din ce va consista aceasta slujba bine plătită. Si bisericuţa din 
Itcani, cu pietre de mormânt din vremea lui, trebuie sa fie ctitoria vre unui particular, 
dintre bogaţii târgoveţi ai Sucevei vecine; de la Bogdan- Vodă insusi n'a rămas nicio 
clădire bisericeasca noua. 

Stefanita, copilul nevrastnic si urmaşul lui Bogdan, n'are mai mult răgaz pentru 
asemenea lucrări de arta pornite dintr'o rodnica evlavie. El mântui insa biserica Sf. 
Gheorghe din Suceava, inceputa de tatăl sau, biserica in care se aşeza Mitropolia. Isprăvi 
Dobrovatul in ce priveşte zugrăveala si odoarele. Dar sfetnicul care avu grija Moldovei in 
anii de tanara vrasta ai Domnului si care primi pentru aceasta răsplata tăierii capului si a 
starpirii neamului sau, Luca Arbure Hatmanul, isi făcu biserica intr'o vale a Bucovinei de 
astăzi. De la Gavril Trotusanul (•$■ 1541), alt boier al lui Stefan-cel-Tanar, este biserica de 
la Parhauti, asemenea cu cea de la Borzesti a bunicului sau, dar având doua rânduri de 
fereşti intr'un pridvor care cuprinde la mijloc, intre ele, inscripţia. La Vălenii sau Scheaii 
din Roman se pomeneşte ca ziditor Cozma Şarpe Postelnicul lui Stefan-cel-Mare si, apoi, 
fugarul inaintea urgiei acestuilalt Ştefan. Dărnicia fata de Dumnezeu incepea sa treacă, - 
de alminterea ca si puterea politica, - de la Voevod la boierii lui. 

In amândouă privintile, Petru Rares, adevărat fiu, harnic si mândru, al lui Stefan- 
cel-Mare, inoieste zilele acestuia. E insusi un ziditor de biserici noua. Daca, in părţile de 
sus ale terii, frumoasa mănăstire a Humorului se datoreste Marelui-Logofat Teodor, om 
cu oarecare cultura slavona., Domnul insusi avu tragere de inima sa "impodobeasca" 
Voronetul părintelui sau. Zugrăvelile frumoase pe fond albastru blând, care nu se 
obişnuiau supt Ştefan, sânt o inoire ce caracteriseaza aceasta epoca, in care meşterii 
zugravi veniau după marii meşteri pietrari pentru a statornici in arta răsăriteană un nou tip 
moldovenesc. Străini, catapitezme săpate, frontispicii de lemn sculptat si aurit de-asupra 
uşilor se adaugă la acest semn deosebitor. 



"împodobirea" aceasta a Voronetului nu e insa numai fapta lui Rares, nu e chiar, 
in rândul intaiu, fapta lui, ci a Mitropolitului Grigorie, Grigorie Rosca, "varul lui Patru- 
Voda Rares, din Voronet de postrig". Si, pentru a se ajunge la el, trebuie cunoscuţi 
Mitropolitii cari urmează lui Gheorghie. 



